CELEX: 32022R0007
Language: hr
Date: 2022-01-05 00:00:00
Title: Provedbena uredba Komisije (EU) 2022/7 оd 5. siječnja 2022. o izmjeni Priloga V. Provedbenoj uredbi (EU) 2020/2235 u pogledu zahtjeva o zdravlju životinja za ulazak u Uniju mliječnih proizvoda sadržanih u mješovitim proizvodima stabilnima na sobnoj temperaturi (Tekst značajan za EGP)

6.1.2022   
               
               
                  HR
               
               
                  Službeni list Europske unije
               
               
                  L 2/1
               
            
         PROVEDBENA UREDBA KOMISIJE (EU) 2022/7
         оd 5. siječnja 2022.
         o izmjeni Priloga V. Provedbenoj uredbi (EU) 2020/2235 u pogledu zahtjeva o zdravlju životinja za ulazak u Uniju mliječnih proizvoda sadržanih u mješovitim proizvodima stabilnima na sobnoj temperaturi
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 7. stavak 2. točku (a),
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (2), a posebno njezin članak 238. stavak 3. i članak 239. stavak 3.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (3), a posebno njezin članak 90. prvi stavak točke (a) i (e) i članak 126. stavak 3.,
         budući da:
         
                     (1)
                  
                  
                     Delegiranom uredbom Komisije (EU) 2020/692 (4) dopunjuju se pravila o zdravlju životinja utvrđena u Uredbi (EU) 2016/429 u pogledu, među ostalim, ulaska u Uniju pošiljaka određenih proizvoda životinjskog podrijetla. Konkretno, člankom 163. te delegirane uredbe, kako je nedavno izmijenjena Delegiranom uredbom Komisije (EU) 2021/1703 (5), utvrđeni su posebni zahtjevi za ulazak u Uniju proizvoda životinjskog podrijetla sadržanih u mješovitim proizvodima stabilnima na sobnoj temperaturi. Među ostalim, tim se člankom utvrđuju zahtjevi u pogledu obrade za umanjivanje rizika koji se primjenjuju na mliječne proizvode sadržane u takvim mješovitim proizvodima, pri čemu se uzima u obzir zdravstveni status treće zemlje ili područja ili njihove zone podrijetla.
                  
               
                     (2)
                  
                  
                     Provedbenom uredbom Komisije (EU) 2020/2235 (6) utvrđena su pravila za primjenu uredbi (EU) 2016/429 i (EU) 2017/625 u pogledu obrazaca, među ostalim, potvrda za ulazak u Uniju određenih proizvoda životinjskog podrijetla. Konkretno, u Prilogu V. Provedbenoj uredbi (EU) 2020/2235 utvrđen je obrazac privatne potvrde subjekta koji u Uniju unosi mješovite proizvode stabilne na sobnoj temperaturi u skladu s člankom 14. Delegirane uredbe Komisije (EU) 2019/625 (7).
                  
               
                     (3)
                  
                  
                     Privatnu potvrdu iz Priloga V. Provedbenoj uredbi (EU) 2020/2235 trebalo bi zamijeniti ažuriranom verzijom uzimajući u obzir zahtjeve u pogledu obrade za umanjivanje rizika za mliječne proizvode utvrđene u Delegiranoj uredbi (EU) 2020/692, kako je izmijenjena Delegiranom uredbom (EU) 2021/1703.
                  
               
                     (4)
                  
                  
                     Provedbenu uredbu (EU) 2020/2235 trebalo bi stoga na odgovarajući način izmijeniti.
                  
               
                     (5)
                  
                  
                     Budući da se Provedbena uredba (EU) 2020/2235 primjenjuje od 21. travnja 2021., u interesu pravne sigurnosti, izmjene Uredbe (EU) 2020/2235 uvedene ovom Uredbom trebale bi hitno stupiti na snagu.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog V. Provedbenoj uredbi (EU) 2020/2235 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 139, 30.4.2004., str. 55.
         
         
            (2)  SL L 84, 31.3.2016., str. 1.
         
         
            (3)  SL L 95, 7.4.2017., str. 1.
         
         
            (4)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
         
            (5)  Delegirana uredba Komisije (EU) 2021/1703 оd 13. srpnja 2021. o izmjeni Delegirane uredbe (EU) 2020/692 u pogledu zahtjeva o zdravlju životinja za ulazak u Uniju proizvoda životinjskog podrijetla sadržanih u mješovitim proizvodima (SL L 339, 24.9.2021., str. 29.).
         
            (6)  Provedbena uredba Komisije (EU) 2020/2235 оd 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja, predložaka službenih certifikata i predložaka certifikata o zdravlju životinja/službenih certifikata za ulazak u Uniju i premještanja unutar Unije pošiljaka određenih kategorija životinja i robe i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 599/2004, provedbenih uredbi (EU) br. 636/2014 i (EU) 2019/628, Direktive 98/68/EZ i odluka 2000/572/EZ, 2003/779/EZ i 2007/240/EZ (SL L 442, 30.12.2020., str. 1.).
         
            (7)  Delegirana uredba Komisije (EU) 2019/625 оd 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).
      
      
         
            PRILOG
            
               
                  
                     „PRILOG V.
                     PREDLOŽAK PRIVATNE POTVRDE SUBJEKTA KOJI UNOSI U UNIJU MJEŠOVITE PROZVODE STABILNE NA SOBNOJ TEMPERATURI U SKLADU S ČLANKOM 14. DELEGIRANE UREDBE (EU) 2019/625
                     
                        
                     
                                 
                                    Dio II.: Potvrda
                                 
                              
                              
                                 
                                    II. Podaci o zdravstvenom stanju
                                 
                              
                              
                                 
                                    II.a
                                 
                              
                              
                                 
                                    Potvrda
                                 
                              
                              
                                 
                                    II.b
                                 
                              
                              
                                 
                                    Referentni broj u sustavu IMSOC
                                 
                              
                           
                                 Ja, dolje potpisani, …
                                 (ime, adresa i puni podaci o uvozniku)
                                 kao osoba odgovorna za ulazak u Uniju pošiljke mješovitih proizvoda opisanih u dijelu I., izjavljujem da su mješoviti proizvodi koje prati ova potvrda:
                                 
                                             1.
                                          
                                          
                                             u skladu s primjenjivim zahtjevima iz članka 126. stavka 2. Uredbe (EU) 2017/625 Europskog parlamenta i Vijeća (A);
                                          
                                       
                                             2.
                                          
                                          
                                             ne moraju se skladištiti ili prevoziti na kontroliranoj temperaturi;
                                          
                                       
                                             3.
                                          
                                          
                                             ne sadržavaju drugo prerađeno meso osim želatine, kolagena i visokorafiniranih proizvoda iz odjeljka XVI. Priloga III. Uredbi (EZ) br. 853/2004 Europskog parlamenta i Vijeća (B);
                                          
                                       
                                             4.
                                          
                                          
                                             sadržavaju sljedeće sastojke biljnog podrijetla i prerađene proizvode životinjskog podrijetla(2):
                                             …;
                                          
                                       
                                             5.
                                          
                                          
                                             sadržavaju prerađene proizvode životinjskog podrijetla, za koje su utvrđeni zahtjevi u Prilogu III. Uredbi (EZ) br. 853/2004, koji potječu iz sljedećih odobrenih objekata(3):
                                             …;
                                          
                                       
                                             6.
                                          
                                          
                                             sadržavaju prerađene proizvode životinjskog podrijetla koji potječu iz trećih zemalja ili njihovih regija iz kojih je odobren izvoz u Uniju svakog prerađenog proizvoda životinjskog podrijetla, kako su navedeni u Odluci Komisije 2011/163/EU (C);
                                          
                                       
                                             7.
                                          
                                          
                                             potječu iz trećih zemalja ili njihovih regija iz kojih je odobren izvoz u Uniju mesnih proizvoda, mliječnih proizvoda, proizvoda na osnovi kolostruma, proizvoda ribarstva ili proizvoda od jaja na temelju zahtjeva Unije u pogledu zdravlja životinja i javnog zdravlja i koje su za barem jedan od tih proizvoda životinjskog podrijetla uvrštene na popis u skladu s Provedbenom uredbom Komisije (EU) 2021/405 (D) i Provedbenom uredbom Komisije (EU) 2021/404 (E);
                                          
                                       
                                             8.
                                          
                                          
                                             proizvedeni su u objektu koji ispunjava higijenske standarde koji su priznati kao jednakovrijedni standardima iz Uredbe (EZ) br. 852/2004 Europskog parlamenta i Vijeća (F);
                                          
                                       
                                             9.
                                          
                                          
                                             proizvedeni su u uvjetima koji jamče sukladnost s najvećim dopuštenim količinama ostataka pesticida koje su utvrđene u Uredbi (EZ) br. 396/2005 Europskog parlamenta i Vijeća (G) i najvećim dopuštenim količinama kontaminanata koje su utvrđene u Uredbi Komisije (EZ) br. 1881/2006 (H);
                                          
                                       
                                             10.
                                          
                                          
                                             sadržavaju mliječne proizvode:
                                             
                                                         
                                                            (4)(5) ili
                                                      
                                                      
                                                         koji nisu podvrgnuti posebnom postupku obrade za umanjivanje rizika iz Priloga XXVII. Delegiranoj uredbi Komisije (EU) 2020/692 (I);
                                                      
                                                   
                                                         
                                                            (4)(6) ili
                                                      
                                                      
                                                         koji su podvrgnuti posebnom postupku obrade za umanjivanje rizika iz stupca A ili B tablice u Prilogu XXVII. Delegiranoj uredbi (EU) 2020/692;
                                                      
                                                   
                                                         
                                                            (4)(7) ili
                                                      
                                                      
                                                         koji su podvrgnuti posebnom postupku obrade za umanjivanje rizika koji je barem istovrijedan jednom od postupaka obrade iz stupca B tablice u Prilogu XXVII. Delegiranoj uredbi (EU) 2020/692;
                                                      
                                                   
                                       
                                             11.
                                          
                                          
                                             sadržavaju proizvode od jaja koji su podvrgnuti posebnom postupku obrade za umanjivanje rizika koji je barem istovrijedan jednom od postupaka obrade iz tablice u Prilogu XXVIII. Delegiranoj uredbi (EU) 2020/692(4).
                                          
                                       
                                    Napomene
                                 
                                 U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, upućivanja na Europsku uniju u ovoj potvrdi uključuju Ujedinjenu Kraljevinu u vezi sa Sjevernom Irskom.
                              
                           
                                  
                              
                              
                                 Datum
                              
                              
                                  
                              
                              
                                 Zvanje i titula uvoznika(8)
                                 
                              
                              
                                  
                              
                           
                                  
                              
                              
                                 Pečat
                              
                              
                                  
                              
                              
                                 Potpis
                              
                              
                                  
                              
                           
                                 
                                    (2)
                                 
                              
                              
                                 Navesti sastojke silaznim redoslijedom prema masi. Dopušteno je grupiranje određenih sastojaka, prema potrebi, u mliječne proizvode, proizvode ribarstva, proizvode od jaja, proizvode neživotinjskog podrijetla.
                              
                           
                                 
                                    (3)
                                 
                              
                              
                                 Navesti broj odobrenja objekta/objekata u kojima su proizvedeni prerađeni proizvodi životinjskog podrijetla koje sadržava mješoviti proizvod i treću zemlju ili područje ili njihovu zonu u kojima je odobreni objekt smješten, kako je predviđeno člankom 4. stavkom 2. Uredbe (EZ) br. 853/2004 te kako je naveo subjekt u poslovanju s hranom koji uvozi proizvode.
                              
                           
                                 
                                    (4)
                                 
                              
                              
                                 Nepotrebno precrtati.
                              
                           
                                 
                                    (5)
                                 
                              
                              
                                 Samo:
                                 
                                             (a)
                                          
                                          
                                             ako su treća zemlja ili područje podrijetla mješovitog proizvoda ili njihova zona (ISO oznaka zemlje navedena u rubrici I.7. dijela I. potvrde) uvršteni na popis za ulazak u Uniju sirovog mlijeka i mliječnih proizvoda koji nisu podvrgnuti postupku obrade za umanjivanje rizika u skladu s Prilogom XVII. Provedbenoj uredbi (EU) 2021/404 (J);
                                             i
                                          
                                       
                                             (b)
                                          
                                          
                                             ako se odobreni objekt podrijetla sirovog mlijeka ili mliječnog proizvoda (naveden u točki 5. dijela II. potvrde) nalazi:
                                             
                                                         i.
                                                      
                                                      
                                                         u trećoj zemlji ili području ili njihovoj zoni koji su uvršteni na popis za ulazak u Uniju sirovog mlijeka i mliječnih proizvoda koji nisu podvrgnuti postupku obrade za umanjivanje rizika iz Priloga XVII. Provedbenoj uredbi (EU) 2021/404; ili
                                                      
                                                   
                                                         ii.
                                                      
                                                      
                                                         u Uniji.
                                                      
                                                   
                                       
                           
                                 
                                    (6)
                                 
                              
                              
                                 Samo:
                                 
                                             (a)
                                          
                                          
                                             ako su treća zemlja ili područje podrijetla mješovitog proizvoda ili njihova zona (ISO oznaka zemlje navedena u rubrici I.7. dijela I. potvrde) uvršteni na popis za ulazak u Uniju mliječnih proizvoda koji su podvrgnuti postupku obrade za umanjivanje rizika u skladu s Prilogom XVIII. Provedbenoj uredbi (EU) 2021/404;
                                             i
                                          
                                       
                                             (b)
                                          
                                          
                                             ako se odobreni objekt podrijetla sirovog mlijeka ili mliječnog proizvoda (naveden u točki 5. dijela II. potvrde) nalazi:
                                             
                                                         i.
                                                      
                                                      
                                                         u trećoj zemlji ili području ili njihovoj zoni koji su uvršteni na popis za ulazak u Uniju mliječnih proizvoda koji su podvrgnuti postupku obrade za umanjivanje rizika u skladu s Prilogom XVIII. Provedbenoj uredbi (EU) 2021/404; ili
                                                      
                                                   
                                                         ii.
                                                      
                                                      
                                                         u Uniji.
                                                      
                                                   
                                       
                           
                                 
                                    (7)
                                 
                              
                              
                                 Ako:
                                 
                                             (a)
                                          
                                          
                                             treća zemlja ili područje podrijetla mješovitog proizvoda ili njihova zona (ISO oznaka zemlje navedena u rubrici I.7. dijela I. potvrde) nisu uvršteni na popis za ulazak u Uniju sirovog mlijeka i/ili mliječnih proizvoda u prilozima XVII. i XVIII. Provedbenoj uredbi (EU) 2021/404;
                                             i
                                          
                                       
                                             (b)
                                          
                                          
                                             odobreni objekt podrijetla mliječnog proizvoda (naveden u točki 5. dijela II. potvrde) nalazi se:
                                             
                                                         i.
                                                      
                                                      
                                                         u trećoj zemlji ili području ili njihovoj zoni koji su uvršteni na popis za ulazak u Uniju sirovog mlijeka i/ili mliječnih proizvoda u skladu s prilogom XVII. ili XVIII. Provedbenoj uredbi (EU) 2021/404; ili
                                                      
                                                   
                                                         ii.
                                                      
                                                      
                                                         u Uniji.
                                                      
                                                   
                                       
                           
                                 
                                    (8)
                                 
                              
                              
                                 Uvoznik: predstavnik subjekata u poslovanju s hranom koji uvoze robu, kako je utvrđeno u članku 14. stavku 1. Delegirane uredbe Komisije (EU) 2019/625 od 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).
                              
                           
               
               ”
            
            
               (A)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (SL L 95, 7.4.2017., str. 1.).
            
               (B)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (
                  SL L 139, 30.4.2004., str. 55.
               ).
            
               (C)  Odluka Komisije 2011/163/EU od 16. ožujka 2011. o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (SL L 70, 17.3.2011., str. 40.).
            
               (D)  Provedbena uredba Komisije (EU) 2021/405 оd 24. ožujka 2021. o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.).
            
               (E)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).
            
               (F)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).
            
               (G)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).
            
               (H)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
            
               (I)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
            
               (J)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).